Čas glasovanja
Predsednik
Naslednja točka je glasovanje.
(Za podrobnosti izidov glasovanja: glej zapisnik.)

Monica Frassoni
(IT) Gospod predsednik, samo kratka pripomba, medtem ko se poslanci še vračajo na svoja mesta.
Spremenili smo poslovnik, ker smo preveč časa porabili za brezplodne razprave, prav tako pa smo se odločili, da ne bomo imeli razprave o poročilu gospe Auken. Zapravili smo dobre pol ure časa, ki bi ga lahko bolje porabili za razpravo o besedilu, ki je za državljane zelo pomembno.
Predsednik
Vaša pripomba bo posredovana pristojnim organom.

